Trevor Noah wen SA boekprys | Netwerk24
Trevor Noah, Suid-Afrikaans gebore komediant en aanbieder van die Amerikaanse geselsprogram The Daily Show, het op die 20ste Suid-Afrikaanse boekpryse (SA Book Awards) 'n prys gewen vir sy kinderverwerking van sy outobiografie, Born a Crime and Other Stories.
Dié pryse word toegeken aan sowel fiksie- as niefiksie-boeke wat in Suid-Afrika geskryf en gepubliseer is, waarvoor boekhandelaars stem.
Dit word in drie kategorieë gedoen waarvoor Nielsen BookScan SA (NBS-SA) kortlyste saamstel.
'Born a Crime and Other Stories' deur Trevor Noah.
Noah, wat sedert 2015 The Daily Show aanbied, se outobiografie is in 2016 deur Spiegel & Grau uitgereik.
Die kinderverwerking het verlede jaar verskyn.
Hy sê oor sy prys: "Om 'n boek te skryf was 'n vreesaanjaende ervaring, maar om dit in 'n kinderboek te verander was nog meer vreesaanjaend, want kinders se aandag is van korte duur as jou boek vervelend is!"
Hy bedank die kinders wat die boek gelees en die ouers wat dit aan hul kinders voorgelees het en die onderwysers wat dit vir ouers aanbeveel het.
Jackie Phamotse het die prys vir beste volwasse fiksie vir haar book Bare: The Cradle of the Hockey Club gewen.
Die prys vir volwasse niefiksie is aan Pieter du Toit vir sy boek Stellenbosch Mafia toegeken.
Meer oor: Nielsen Bookscan Sa (Nbs-Sa) | Suid-Afrikaanse Boekpryse | Trevor Noah | Komediant | Televisie | Boeke | Born A Crime And Other Stories | The Daily Show